stanford-oval/wikipedia huggingface dataset:
LAB
Aiheesta muualla

Yhtyeen kotisivut
LABmusicOfficial-Facebook-sivu
Leo Marmio

Leo Marmio (16. maaliskuuta 1926 Rauma – 27. syyskuuta 2005 Pori) oli suomalainen toimittaja, kunnallisneuvos ja apulaiskaupunginjohtaja. Hän kirjoitti pakinoita nimimerkillä Rannan Poika.
Marmio oli puoluetoimitsijana ja sitten varapäätoimittajana Satakunnan Työ -lehdessä. Hän toimi viimeksi Porin apulaiskaupunginjohtajana. Eläkkeellä ollessaan hän kirjoitti pakinoita Satakunnan Työhön vuosina 1997–2002, ja nämä pakinat on julkaistu myös pakinakokoelmina. Marmio sai Satakunnan maakuntaliiton hopeisen Satakunta-mitalin vuonna 1997.
Teoksia

Se parhaiten nauraa joka toiselle kuoppaa kaivaa : pakinakokoelma ; toimittanut Pertti Pitkonen. Porin eläkeläiset, Pori 2001
Se parhaiten nauraa joka toiselle kuoppaa kaivaa 2 : pakinakokoelma ; toimittanut Pertti Pitkonen. Porin eläkeläiset, Pori 2003
Lego Ninjago Elokuva

| Lego Ninjago Elokuva> The Lego Ninjago Movie |
| --- | --- |

Ohjaaja:  Charlie Bean Paul Fisher Bob Logan
Käsikirjoittaja:  Bob Logan Paul Fisher William Wheeler Tom Wheeler Jared Stern John Whittington
Tarina:  Hilary Winston Bob Logan Paul Fisher William Wheeler Tom Wheeler Dan Hageman Kevin Hageman
Perustuu:  Lego Groupin lelusarjaan Lego Ninjago
Tuottaja:  Dan Lin Phil Lord Christopher Miller Chris McKay Maryann Garger Roy Lee
Säveltäjä:  Mark Mothersbaugh
Kuvaaja:  David Scott Simon Duggan
Leikkaaja:  David Burrows Garret Elkins Ryan Folsey Julie Rogers John Venzon
Pääosat:   Dave Franco  Justin Theroux  Fred Armisen  Abbi Jacobson  Olivia Munn  Kumail Nanjiani  Michael Peña  Zach Woods  Jackie Chan 
Valmistustiedot
Valmistusmaa:  Yhdysvallat Tanska
Tuotantoyhtiö:   Warner Bros. Pictures  Vertigo Entertainment  Lin Pictures  Animal Logic 
Levittäjä:  Warner Bros. Pictures
Ensi-ilta:   2017-9-2222. syyskuuta 2017  
Kesto:  101 minuuttia
Alkuperäiskieli:  englanti
Budjetti:  70 miljoonaa $
Tuotto:  123,1 miljoonaa $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Lego Ninjago Elokuva (engl. The Lego Ninjago Movie) on 3D-tietokoneanimoitu tanskalais-yhdysvaltalainen toimintakomedia, joka on spin-off vuoden 2014 Lego Elokuvalle ja perustuu Lego Ninjago -tuotesarjasta tuttuihin hahmoihin. Elokuvan tuotti Warner Bros. Animation ja ohjasi Charlie Bean, Paul Fisher ja Bob Logan. Elokuvan ääninäyttelijöinä ovat Dave Franco, Justin Theroux, Fred Armisen, Abbi Jacobson, Olivia Munn, Kumail Nanjiani, Michael Peña, Zach Woods ja Jackie Chan.
Ääninäyttelijät

| Alkuperäinen ääninäyttelijä | Suomalainen ääninäyttelijä | Rooli |
| --- | --- | --- |
| Dave Franco | Henri Piispanen | Lloyd Garmadon / Vihreä Ninja |
| Justin Theroux | Kalle Chydenius | Lordi Garmadon |
| Fred Armisen | Osku Ärilä | Cole / Maan Ninja |
| Abbi Jacobson | Henni-Liisa Stam | Nya / Veden Ninja |
| Olivia Munn | Sanna-June Hyde | Misako "Koko" |
| Kumail Nanjiani | Petrus Kähkönen | Jay / Salaman Ninja |
| Michael Peña | Joonathan Kettunen | Kai / Tulen Ninja |
| Zach Woods | Ilkka Villi | Zane / Jään Ninja |
| Jackie Chan | Santtu Karvonen | Mestari Wu, Herra Liu |
| Ali Wong | Jenni Sivonen | Kenraali Olivia |
| Todd Hansen | Arman Alizad | Kenraali Omar |
| Doug Nicholas | Tero Koponen | Kenraali Jollty |
| ? | Rauno Ahonen  | Mies kioskilla |
Arvosteluja

| 0 | 1 | 2 |
| --- | --- | --- |
Helsingin Sanomat Taika Dahlbom: 
Hufvudstadsbladet Krister Uggeldahl: 

Käännös suomeksi
Landnámabók

Landnámabók (”Maanasuttamiskirja”) on keskiajan Islannissa laadittu kertomus Islannin löytämisestä 800-luvun lopulla  ja sen jälkeen alkaneesta saaren asuttamisesta. Landnámabókin   varhaisin versio on todennäköisesti laadittu 1100-luvun alkupuolella, sillä yhdessä sen säilyneistä versioista (Hauksbók) mainitaan tuolloin vaikuttaneiden Ari Viisaan (isl. inn fróði Þorgilsson) ja Kolskeggr Viisaan (isl  inn vitri Asbjarnsson) olleen ensimmäisiä, jotka kirjoittivat muistiin asioita Islannin asuttamisesta.  Landnámabókia  ei ole suomennettu.
Landnámabókin  sisältö ja merkitys

Landnámabókissa  listataan noin 430 saaren eri osien ensimmäisistä, vuosien 870–930 välisenä aikana saapuneista asukkaista ja näiden perheistä ja jälkeläisistä aina 1000-luvulle saakka ja kerrotaan anekdootinomaisesti näiden biografisia tietoja. Käsittely etenee alue kerrallaan, mikä on katsottu todisteeksi siitä, että tekstin kirjoittaja on tuntenut Islannin maantieteen erittäin hyvin, ja teoksen sukupuita pidetään luotettavina.  Syy Landnámabókin  laatimiselle on mahdollisesti ollut se, että siinä olevan tiedon avulla pyrittiin vahvistamaan tiettyjen sukujen valta omalla alueellaan ja heidän omistusoikeutensa. Suuri osa Islannin asuttajista ja näiden jälkeläisistä kertovien islantilaissaagojen genealogisista tiedoista juontuu todennäköisesti  Landnámabókista. Toisaalta on myös pidetty mahdollisena, että osa  Landnámabókin   säilyneissä versioissa olevista genealogisista tiedoista on voinut olla peräisin islantilaissaagoista.
Landnámabókin  versiot

Näitä säilyneitä versioita on viisi, joista kolme on keskiaikaista ja kaksi 1600-luvulta. Vanhimpana pidetään Landnámabókin  Sturlubók-versiota, jonka kirjoitti 1200-luvulla vaikuttanut Sturla Þórðarson ja jonka varhaisin säilynyt kopio nyt jo kadonneesta pergamenttikäsikirjoituksesta  on 1600-luvulta (AM 107 fol). 


Hauksbók-versiona tunnettu Landnámabók  on säilynyt samannimisessä, 1300-luvun alusta peräisin olevassa käsikirjoituksessa AM 371 4to, joka on nimetty omistajansa Haukr Erlendssonin (k. 1334) mukaan (Hauksbók eli "Haukrin kirja"). Käsikirjoituksessa oleva Landnámabók on Haukrin käsialaa.  Haukr mainitsee käyttäneensä lähteenään Sturlubókin versiota ja sen lisäksi myös Styrmir Kárasonin (k. 1245) 1200-luvun alussa kirjoittamaa vastaavaa tekstiä. Kyseinen Styrmisbók ei ole säilynyt nykypäivään, mutta se on todennäköisesti ollut pohjana myös Sturlubókille ja kolmannelle keskiaikaiselle versiolle, Melabókille.


Melabók on sekin 1300-luvun alkupuolelta. Siitä on kuitenkin säilynyt vain kaksi pergamenttisivua 1400-luvulta peräisin olevassa käsikirjoituksessa AM 445 b 4to. Melabók edustaa kuitenkin versioista vanhinta, sillä se on ollut sisällöllisesti lähimpänä nyt jo kadonnutta Styrmisbókia. 


Landnámabókin myöhemmät versiot ovat Björn Jónssonin 1630-luvulla laatima Skarðsárbók (pääkäsikirjoitus  AM 104 fol) sekä kirkkoherra Þórður Jónssonin 1600-luvulla laatima Þórðarbók (AM 106 fol ja AM 112 fol). Näistä Skarðsárbók perustuu Sturlubókin ja Hauksbókin versiolle, kun taas Þórðarbók pohjautuu Skarðsárbókille ja Melabókille.
Käännökset ja editiot

Finnur Jónsson (toim.). 1892–1896.  Hauksbók efter de Arnamagnæanske håndskrifter no. 371, 544 og 675, 4 °, samt forskellige papirshåndskrifter av det kongelige nordiske oldskrift-selskab . Køpenhavn.
Finnur Jónsson (toim.). 1900. Landnámabók, I–III: Hauksbók, Sturlubók, Melabók . København: Gyldendal.
Jakob Benediktsson (toim.). 1968. Íslendingabók. Landnámabók. Íslenzk fornrit 1: 1–2. Reykjavík: Hið íslenzka fornrítafélag.
The Book of Settlements = Landnámabók. Käänt. & toim. Hermann Pálsson & Paul Edwards. [Winnipeg]: University of Manitoba Press, c1972.
The Book of the Settlement of Iceland: Tr. from the Original Icelandic of Ari the Learned. Käänt. T. Ellwood. Kendal: Wilson, 1898.
Aiheesta muualla

Landnámabók  muinaisislanniksi Heimskringla.no -sivustolla
Landnámabók (Sturlubók) muinaisislanniksi Snerpa.is -sivustolla
LAEH

| LAEH Embraze |
| --- | --- | --- |

Studioalbumin tiedot
 Äänitetty : Neo Studio
 Julkaistu: 24. huhtikuuta 1998
 Tuottaja(t): Immu Ilmarinen
 Tyylilaji: heavy metal
 Kesto: 48.52
 Levy-yhtiö: Mastervox
Embrazen muut julkaisut
|   | LAEH 1998 | Intense 1999 |
LAEH on suomalaisen metalliyhtyeen Embrazen esikoisalbumi vuodelta 1998. Albumi nauhoitettiin ja miksattiin Neo studiolla.
Kappaleesta "Charm of the Wilderness" kuvattiin musiikkivideo.
Kappaleet

Charm of the Wilderness – 3.44 (säv. Tuohimaa/Määttä)
Dead Spring – 2.47 (säv. Tuohimaa)
Fragments of Life – 4.59 (säv. Tuohimaa)
Autumn Child – 4.24 (säv. Tuohimaa)
Close My Stage – 4.52 (säv. Tuohimaa)
Mystic – 2.56 (säv. Tuohimaa)
I Was Made for Lovin' You – 4.18 (säv. Paul Stanley/Vincent Poncia/Desmond Child)
This Moment – 3.59 (säv. Tuohimaa)
Amid Peals – 2.58 (säv. Tuohimaa/Määttä)
Sweet Hate – 5.07 (säv. Tuohimaa/Nissinen)
Stream of Emptiness – 3.32 (säv. Tuohimaa)
Kokoonpano

Lauri Tuohimaa – laulu, kitara
Heidi Määttä – koskettimet
Janne Marcus Regelin – kitara
Ilkka Leskelä – rummut
Janne Räsänen – basso
Kokoonpano > Muut tekijät

Immu Ilmarinen – tuottaja, äänittäjä, miksaaja
Kari Vähäkuopus – avustava äänittäjä
Joe Petagno – kansikuva
Ilpo Koskela – graafinen suunnittelu
Aiheesta muualla

Albumi LAEH Encyclopaedia Metallum -sivustolla (englanniksi)
Laeh discogs.com -sivustolla
Latha Walpola

Latha Walpola (sinhaliksi ලතා වල්පොල; alun perin Rita Jenevi Fernando, s. 11. marraskuuta 1934 Colombo) on srilankalainen laulaja. Hänet tunnetaan työstään playbacklaulajana sinhalinkielisissä elokuvissa, minkä lisäksi hän on muun muassa dubannut lauluja Sri Lankalla suosiota saavuttaneisiin alun perin hindin- ja tamilinkielisiin elokuviin. Hänestä on käytetty nimitystä Sri Lankan satakieli.
Walpola syntyi seitsemänhenkiseen perheeseen; isä oli Cargillsin työntekijä Joseph Leenus Fernando ja äiti opettaja Elizabeth Muriel. 12-vuotiaana tyttö pääsi esiintymään Radio Ceyloniin. Hänen lahjansa huomasi Vincent de Alwis, joka tutustutti Walpolan Susil Premaratneen ja C. T. Fernandoon. Huomattavaan suosioon Walpola nousi vuonna 1948 levyttämällään kappaleella "Namo mariyani". Vuoteen 1950 mennessä hänestä oli tullut kansallisesti hyvin suosittu, ja hänen kanssaan yhteistyösuhteet olivat aloittaneet muiden muassa Mohammed Gauss, P. L. A. Somapala ja B. S. Perera.
Walpola teki playbacklaulajana debyyttinsä elokuvassa Eda Rae (1953). Hänet tunnettiin vain nimellä Latha, kunnes hän vuonna 1959 meni naimisiin duoparinsa Dharmadasa Walpolan kanssa. Pariskunta sai kolme poikaa ja tyttären. Musiikillinen yhteistyö tulevien puolisoiden välillä oli alkanut elokuvasta Prema Tharangaya, joka oli musiikkijohtaja R. Muttusamyn ensimmäinen elokuva. 80-vuotispäiväänsä (2014) mennessä Walpola oli laulanut lähes 600:ssa elokuvassa ja toiminut playbacklaulajana keskeisimmille Sri Lankan elokuvateollisuuden näyttelijättärille lukuun ottamatta Rukmani Deviä, joka lauloi itse rooleissaan. Kaikkiaan Walpolan ohjelmistoon on kuulunut vuosikymmenten saatossa tuhansittain lauluja. Vuonna 1978 hän aloitti yhteistyön H. R. Jothipalan kanssa laululla "Sihina vile nilupuli" elokuvassa Anupama.
Walpola on nelinkertainen Sarasavi-palkittu ja monen muun palkinnon, kuten Sri Lankan hallituksen myöntämän Kala Surin saaja.
Aiheesta muualla

National Film Corporation of Sri Lanka: Latha Walpola (Arkistoitu – Internet Archive)
Latha Walpola Internet Movie Databasessa. (englanniksi)
Leh

| Leh |
| --- | --- |

 Leh
 Koordinaatit: 34°8′43.43″N, 77°34′3.41″E 
Valtio:  Intia
Osavaltio:  Jammu ja Kashmir
Väkiluku (2001):  28 639
Infobox OKVirheellinen NIMI-arvo: 
Leh  (hindiksi लेह) on Ladakhin alueen suurin kaupunki Jammun ja Kashmirin osavaltiossa Pohjois-Intiassa. Kaupungissa asui 28 639 ihmistä vuonna 2001 väestönlaskennan mukaan.
Leh oli vuosisatoja tärkeä pysähdyspaikka kaupankäyntireittien varrella, Pakistanin sekä Kashmirin sijaitessa lännessä ja Tiibetin idässä. Alueen läpi kulki muun muassa suolaa, viljaa ja kašmirvillaa. Alue kärsi vakavista tulvista vuonna 2010, joiden seurauksena yli sata ihmistä kuoli.
Käännös suomeksi
Lehtovuori (täsmennyssivu)

Lehtovuori tarkoittaa seuraavia
Lehtovuori, asuinalue Helsingissä
Jouko Lehtovuori (1933−1986), taloustieteilijä ja professori
Olli Lehtovuori, arkkitehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lehtovuori”, voi hakea sivunnimihaulla, laajalla sivunnimihaulla tai tekstihaulla.
Kunnallisvaalit 1945

Kunnallisvaalit järjestettiin joulukuussa 1945 Suomessa. Äänioikeuttaan käyttäneiden naisten määrä oli ensimmäistä kertaa suurempi kuin miesten. Sosialidemokraatit ja kommunistijohtoiset kansandemokraatit olivat pääsääntöisesti – ensimmäisen ja ainoan kerran – vaaliliitoissa kautta maan. Kunnanvaltuutettujen toimikausi oli säädetty normaalia lyhyemmäksi eli kahdeksi vuodeksi, koska edellisten valtuustojen toimikausi oli toisen maailmansodan seurauksena kestänyt yhdeksän vuotta. Seuraavan vuoden alussa tapahtui seitsemän kuntaliitosta, mm. Helsingin suuri alueliitos. Näissä kunnissa vaalit toimitettiin uuden kuntajaon mukaisesti.
Tulokset

| 0 | 1 | 2 |
| --- | --- | --- |
| äänestysaktiivisuus | 53,9 % | +5,9 |
| suuntaus | valtuutetut | äänet |  |  |
| --- | --- | --- | --- | --- |
| porvarilliset ryhmät  ML, Kok., Ed., RKP ym. | 5 385 | 616 489 |  |  |
| vasemmistolaiset ryhmät  SDP:n ja SKDL:n vaaliliitto SDP SKDL |   2 100 2 496 | 578 020  265 689 275 324 |  |  |
| muut ryhmät |  | 9 980 |  |  |
Lähde: Demokraattisen kansan kalenteri 1947, s. 184.
Kölnin paino

Kölnin paino oli Saksassa ja Pohjoismaissa keskiajalta lähtien käytössä ollut rahapaino, jonka yksikkönä oli Kölnin markka eli 233,856 grammaa. Kölnin markka oli Saksassa kulta- ja hopeapainon sekä rahapainon yksikkönä vuoteen 1857 asti. Norjassa ja Tanskassa Kölnin paino oli 1500- ja 1600-luvulla määrätty käytettäväksi säädöksen nojalla. Ruotsissa se esiintyy kauppasopimuksissa, mutta on epäselvää, oliko sillä säädöksellä määrättyä asemaa virallisena rahapainona.
Lasten Eurovision laulukilpailu 2015

| Lasten Eurovision laulukilpailu 2015 #discover |
| --- | --- |
 Vuoden 2015 Lasten Euroviisujen logo.
Päivämäärät:  21. marraskuuta 2015
Tapahtumapaikka:  Arena Armeec,  Sofia,  Bulgaria
Juontajat:  Poli Genova
Isäntämaan toimittaja:  BNT
Osallistujat
Laulujen määrä:  17
Uudet maat:   Australia  Irlanti
Palanneet maat:   Albania  Makedonia
Vetäytyneet maat:   Kroatia  Kypros  Ruotsi
Äänestys
Äänestysjärjestelmä:  Jokaisella maalla käytössään pisteet 1-8, 10 ja 12. Lisäksi kaikki kappaleet saavat 12 bonus-pistettä.
Voittaja:   Malta "Not My Soul"
Osallistujakartta

   Maat, jotka osallistuivat vuonna 2015   Maat, jotka ovat osallistuneet ennen, mutta eivät osallistuneet vuonna 2015  
Lasten Eurovision laulukilpailu 
 ◄ 2014 • 2015 • 2016 ► 
Lasten Eurovision laulukilpailu 2015 järjestettiin 21. marraskuuta 2015 Bulgariassa. Bulgaria päätyi isännöimään kilpailua, kun edellisen vuoden  voittajamaa Italia päätti olla järjestämättä tapahtumaa ja toiseksi tullut Bulgaria oli hakenut kilpailun järjestämisoikeuksia. Tämä oli ensimmäinen kerta, kun maa isännöi Eurovision-tapahtumia. Kilpailun juonsi Poli Genova, Bulgarian edustaja vuosien 2011 ja 2016 Eurovision laulukilpailuissa.
Malta voitti toisen kerran, rikkoen samalla aiemman piste-ennätyksen vuodelta 2004. Toiseksi tullut Armenia teki ei-voittaneen osallistujan piste-ennätyksen. Kolmanneksi tulleen Slovenian pistemäärä ja sijoitus ovat korkeimmat kisan historiassa maalle, joka ei saanut miltään osallistuvalta maalta 12 pistettä.
Osallistujat

| Nro | Maa | Edustaja | Kappale | Suomennos | Sijoitus | Pisteet |
| --- | --- | --- | --- | --- | --- | --- |
| 01 |  Serbia | Lena Stamenković | "Lenina pesma" | Lenan laulu | 7 | 79 |
| 02 |  Georgia | The Virus | "Gabede"   (გაბედე) | Uskalla | 10 | 51 |

| 03 |  Slovenia | Lina Kuduzović | "Prva ljubezen" | Ensirakkaus | 3 | 112 |
| 04 |  Italia | Chiara & Martina | "Viva" | Elä | 16 | 34 |
| 05 |  Alankomaat | Shalisa | "Million Lights" | Miljoonat valot | 15 | 35 |
| 06 |  Australia | Bella Paige | "My Girls" | Tyttöni | 8 | 64 |
| 07 |  Irlanti | Aimee Banks | "Réalta na Mara" | Meren tähti | 12 | 36 |
| 08 |  Venäjä | Mihail Smirnov | "Metšta" (Мечта) | Uni | 6 | 80 |
| 09 |  Makedonia | Ivana Petkovska & Magdalena Aleksovska | "Pletenka – Braid of Love"   (Плетенка) | Letti | 17 | 26 |
| 10 |  Valko-Venäjä | Ruslan Aslanov | "Volshebstvo"   (Волшебство) | Taikaa | 4 | 105 |

| 11 |  Armenia | Mika | "Love" | Rakkaus | 2 | 176 |
| 12 |  Ukraina | Anna Trincher | "Pochny z sebe - Start with Yourself"   (Почни з себе) | Aloita itsestäsi | 11 | 38 |
| 13 |  Bulgaria | Gabriela Yordanova & Ivan Stoyanov | "Colour of Hope" | Toivon väri | 9 | 62 |
| 14 |  San Marino | Kamilla Ismailova | "Mirror" | Peili | 14 | 36 |

| 15 |  Malta | Destiny Chukunyere | "Not My Soul" | Ei sieluani | 1 | 185 |
| 16 |  Albania | Mishaela Rapo | "Dambaje" | - | 5 | 93 |
| 17 |  Montenegro | Jana Mirković | "Oluja"   (Олуја) | Myrsky | 13 | 36 |
Aiheesta muualla

Kuvia tai muita tiedostoja aiheesta Lasten Eurovision laulukilpailu 2015 Wikimedia Commonsissa
Lasten Eurovision laulukilpailu
Maat
| --- | --- |
Aktiiviset:  Alankomaat · Albania · Armenia · Espanja · Georgia · Irlanti · Italia · Kypros · Malta · Pohjois-Makedonia · Portugali · Puola · Ranska · Saksa · San Marino · Ukraina · Viro
Epäaktiiviset:  Australia · Azerbaidžan · Belgia · Bulgaria · Israel · Kazakstan · Kreikka · Kroatia · Latvia · Liettua · Moldova · Montenegro · Norja · Romania · Ruotsi · Serbia · Slovenia · Sveitsi · Tanska · Valko-Venäjä · Venäjä · Wales · Yhdistynyt kuningaskunta
Entiset:  Serbia ja Montenegro
Epäonnistuneet yritykset:  Bosnia ja Hertsegovina · Monaco · Slovakia
Kilpailut vuosittain
| --- | --- |
2000-:  2003 · 2004 · 2005 · 2006 · 2007 · 2008 · 2009
2010-:  2010 · 2011 · 2012 · 2013 · 2014 · 2015 · 2016 · 2017 · 2018 · 2019
2020-:  2020 · 2021 · 2022 · 2023
Ville Pekkola

| Ville Pekkola> Henkilötiedot |
| --- | --- |
Koko nimi:  Ville Valtteri Pekkola
Syntynyt: 31. tammikuuta 1989 (ikä 35) Lahti, Suomi
Kansalaisuus:   Suomi
Koripalloilija
Lempinimi:  The Grindfather
Pelipaikka:  Heittävä takamies
Pituus:  190 cm
Paino:  90 kg
Pelaajaura
Seurajoukkueet
2009−2010 2010−2011 2011−2017:  Namika Lahti Lappeenrannan NMKY Tampereen Pyrintö
Ville Valtteri Pekkola (s. 31. tammikuuta 1989 Lahti) on suomalainen koripalloilija. Hän on edustanut Korisliigassa vuosina 2011–2017 Tampereen Pyrintöä ja aikaisemmin Lappeenrannan NMKY:tä ja kasvattajaseuraansa Namika Lahtea. Pekkola on voittanut pelaajaurallaan Suomen mestaruudet Namika Lahdessa 2009 ja Pyrinnössä 2014. Lisäksi hän on voittanut Pyrinnössä LiigaCupin vuonna 2013, saavuttanut SM-hopeaa vuonna 2016 sekä cup-hopeaa vuonna 2012 ja sijoittunut Baltian liigassa neljänneksi vuonna 2014. Pyrinnössä Pekkola pelasi myös EuroChallengea. Heittävänä takamiehenä pelaava Pekkola tunnetaan ahkerana puolustajana, joka on myös hyvä kolmen pisteen heittäjä ja hengenluoja.
Pelaajaura > Lahdesta Lappeenrantaan

Pekkola syntyi Lahdessa 31. tammikuuta 1989 ja asui kaupungissa lapsuutensa. Pekkolan veljet pelasivat myös koripalloa, ja koko perhe sitoutui lajiin. Pekkolan isä vei tämän Lahden NMKY:n harjoituksiin ensimmäisen kerran 4-vuotiaana. Pekkola kehittyi Namika Lahden juniorijoukkueissa ja oli kaudella 2007–2008 A-juniorien SM-sarjan riistokuningas 4,94 riiston ottelukohtaisella keskiarvolla.
Pekkola aloitti pääsarjauransa kasvattajaseuransa Namika Lahden edustusjoukkueessa, jossa hän pelasi kaksi kautta vuosina 2008−2010. Ensimmäisellä pääsarjakaudellaan 2008–2009 Pekkola pelasi 1,2 pisteen ja 0,2 levypallon keskiarvoilla. Ensimmäisen pääsarjaottelunsa hän pelasi 21. tammikuuta 2009 Tampereen Pyrintöä vastaan, ja ensimmäisen kerran hän onnistui pisteidenteossa (6 pistettä) Team Componentaa vastaan 4. huhtikuuta. Kauden aikana Pekkola pelasi Namikan joukkueessa yhteensä viidessä ottelussa, onnistui pisteidenteossa niistä kahdessa ja pelasi hajasekunteja yhdessä pudotuspeliottelussa. Runkosarjan neljänneksi sijoittunut Namika voitti pudotuspeleissä Uudenkaupungin Korihait ja Espoon Hongan ja eteni loppuotteluihin, joissa se kaatoi Joensuun Katajan suoraan 0–3-otteluvoitoin. Pekkola sai näin ollen tulokaskaudellaan Suomen mestaruuden.
Kaudella 2009–2010 Pekkolan peliaika kasvoi lähes seitsemään minuuttiin ottelua kohden. Hän paransi Korisliigan piste-ennätystään seitsemään Pyrintöä vastaan 24. maaliskuuta 2010 ja otti samassa ottelussa myös kolme levypalloa sekä riistoa ja antoi kaksi koriin johtanutta syöttöä. Pekkola pelasi runkosarjassa 24 ottelussa pistekeskiarvon noustessa 1,4:ään ja levypallokeskiarvon 1,2:een. Hän onnistui kolmen pisteen heitoissaan 37,5-prosenttisesti ja vapaaheitoissaan 78,6-prosenttisesti, mutta kahden pisteen heitoista onnistui vain 11,8 prosenttia. Namikan kausi päättyi runkosarjan yhdeksänteen sijaan, kun kolme joukkuetta ylsi 42 pisteeseen, ja Lahti jäi keskinäisessä vertailussa kolmikon viimeiseksi. Pekkola pelasi kauden aikana myös Namikan reservijoukkueessa I-divisioonaa 13,6 pisteen ja 4,6 levypallon keskiarvoilla.
Kaudeksi 2010–2011 Pekkola siirtyi Sami-isoveljensä perässä Lappeenrannan NMKY:hyn. Lappeenrannassa Pekkolan roolipelaajuus kehittyi, ja hänestä tuli avausviisikon pelaaja. LrNMKY jäi runkosarjassa 11:nneksi ja joutui karsimaan sarjapaikastaan, jonka se säilytti voitettuaan Korikobrat otteluvoitoin 2–0. 37 runkosarjaottelussa yli 23 minuutin keskiarvolla pelannut Pekkola onnistui kahden pisteen koreissaan hyvin, 52,5-prosenttisesti, ja teki lisääntyneen peliajan myötä uransa siihen mennessä parhaat tilastolukemat, 4,8 pistettä, 3,6 levypalloa, 0,9 syöttöä ja 1,4 riistoa ottelua kohden.
Yksityiselämä

Pekkola muutti opiskelujen vuoksi Tampereelle vuonna 2011 ja opiskeli markkinointia Tampereen yliopiston Johtamiskorkeakoulussa kevääseen 2016 asti. Ennen täysammattilaisuuttaan Pekkola kävi koripallon ohella töissä ja opiskeli. Jo opiskeluaikanaan hänen tavoitteenaan oli opiskelujen jälkeen keskittyä koripalloon muutamaksi vuodeksi. Pekkola kuuntelee mielellään rap-musiikkia, ja hänet tunnetaan puheliaana miehenä. Pekkola on asunut Tampereella Hämeenpuiston alueella.
Pekkolan veljet Pasi ja Sami olivat myös pääsarjatason koripalloilijoita ja ovat sittemmin työskennelleet yritysmaailmassa. Pasi Pekkola tunnetaan myös kirjailijana. Pekkoloiden veljessarja on historian ainoa pääsarjaottelussa (huhtikuu 2009 vs Kataja) samassa joukkueessa sekä yhtä aikaa kentällä ollut että samassa ottelussa pisteitä tehnyt veljeskolmikko.
Saavutukset

Suomen mestaruus 2009 ja 2014
SM-hopeaa 2016
Suomen cup 2013
Suomen cupin hopeaa 2012
Baltian liigan neljäs sija 2014